text: Daka
  Daka | ||
  Lizzing fan Daka yn Bangledes | ||
  Sifers | ||
  Ynwennertal | 7.000.940(2008) | |
  Oerflak | 304 km² | |
  Befolkingstichtens | 23.029 / km² | |
  Stêdekloft | 12.797.300 | |
  Hichte | 4 m | |
  Polityk | ||
  Lân | Banglades | |
  Provinsje | Dhaka bibhag | |
  Distrikt | Dhaka zila | |
  Oar | ||
  Stifting | 1608 | |
  Tiidsône | BST (UTC+6) | |
  Simmertiid | UTC+7 | |
  Koördinaten | ||
  Webside | Offisjeel webstee Daka |
  Daka (ঢাকা, Dhākā; eartiids Dakka, Dacca) is de haadstêd fan Banglades. De stêd hat sa'n 12 miljoen ynwenners, dat it is de grutste stêd fan it lân (foar Chittagong en Khulna). Yn de agglomeraasje wenje wonen sa'n 12 miljoen minsken (1 jannewaris 2008). De stêd leit yn it distrikt Daka dat wer part is fan de difyzje Daka. Daka hat in âlde en in nije stêd.
  Daka leit oan in sydtûke fan de rivier Dhaleswari, yn it hert fan it grutste jutegebiet fan de wrâld. It gebiet dêr omhinne is tige tichtbefolke, mei alle swierrichheden anneks, en wurdt faak rekke troch slimme oerstreamings feroarsake troch moessons. De trochsneed temperatuer is 25 °C.
  Ut de skiednis[bewurkje seksje | boarne bewurkje]
  Daka waard stifte yn de 10e iuw en wie fan 1608 oant 1704 de haadstêd fan Bengalen. Eardat Daka yn 1765 ûnder it bewâld fan it Feriene Keninkryk kaam, wie de stêd in hannelssintrum foar Britten, Frânsen en Nederlanners. Op 8 augustus 1874 waard de earste stien foar in wetterliedingnet lein.
  De stêd telde yn 1881 79076 ynwenners; hast likefolle hindoes as moslims. Daka wie doestiids it wichtige hannelsplak foar rys út de delta, foar indigo en hout út Tippera en foar tee út Assam. Under Britsk bewâld wienen der in soad amtlike tsjinsten en skoallen festige yn Daka. Opfallend wie ek it oaljefantendepot dat dêr húsmanne. Yn 1905 waard Daka fannijs de haadstêd fan Bengalen om yn 1956 de haadstêd fan East-Pakistan te wurden.
  Ynwennertal[bewurkje seksje | boarne bewurkje]
  Jier | Ynwennertal yn miljoenen: |
  ---|---|
  1950 | 0,41 |
  1960 | 0,69 |
  1970 | 1,47 |
  1980 | 3,25 |
  1990 | 6,52 |
  2000 | 10,15 |
  2005 | 12,43 |
  2010 | 14,62 |
  2015 | 16,82 (prognoaze) |
  Ekonomy[bewurkje seksje | boarne bewurkje]
  Daka is it yndustrysintrum, ekonomysk- en bestjoerssintrum fan Banglades en is in hannelssintrum foar jute, oaljesiedden, sûker en tee. De meast wichtige produkten binne tekstyl (katoen) en jute-produkten. Ek rys-pellerijen binne fan belang. Daka is fermeamd om syn ambachtskeunst. It plak Narayanganj, 16 kilometer súdeastlik fan Daka, fungeart as haven foar de stêd.
  Ferkear[bewurkje seksje | boarne bewurkje]
  - Benoarden Daka leit de ynternasjonale lofthaven Zia International Airport
  - Riksja: de riksja is noch altyd in wichtich persoaneferfiermiddel yn Daka. Deis binne der sa'n 400.000 ryksjafytsers op paad (Rickshaw Capital of the World).
  - Daka hat mear as ien haven ta syn foldwaan, poarten nei de Yndyske Oseaan
  Religy[bewurkje seksje | boarne bewurkje]
  De befolking fan Daka is relatyf homogeen. It grutstepart heart ta de Islam, de measten fan har binne Soenniten. Dêr is in hindoeïstyske minderheid fan goed 10 % en in lyts oantal Boedisten en kristenen.